Ігар ФУРМАНАЎ: — Калі вярнуцца да выхавання, то ў нашай культуры тут можна выявіць некаторыя праблемы. Мы хвалім дзіця за поспехі, а кожная няўдача ўспрымаецца як пагроза самаацэнцы, як трагедыя. Хваліць трэба за дасягненні, за матывацыю! Нашы бацькі проста даюць дзецям грошы, а за мяжой дзеці могуць дома штосьці вырабіць сваімі рукамі, а бацькі ім за гэта дадуць крыху кішэнных грошай. І тады не ўзнікае таго, аб чым гаварылася вышэй: хачу жыць на сто тысяч долараў. Я пытаюся ў сваіх студэнтаў, якім заўтра выходзіць на працу: які заробак хочаце атрымліваць? Усе як адзін кажуць, што долараў 500—700. Поўная адсутнасць разумення, што грошы зарабляюцца, а не проста аднекуль прыносяцца дадому.